# Florida

| Florida |
| --- |
| Estado |
|

|  |
| --- |
|  Watawat |

 |
| Bansa | Estados Unidos |
| Bago naging estado | Florida Territory |
| Sumali sa Unyon | March 3, 1845 (27th) |
| Kabisera | Tallahassee |
| Pinakamalaking lungsod | Jacksonville |
| Pinakamalaking kalakhan at urbanong lugar | Miami metro area |
| Pamahalaan |
|  • Gobernador | Ron deSantis (Republican) |
|  • Gobernador Tinyente | Carlos López-Cantera (Republican) |
| Lehislatura | Florida Legislature |
|  • Mataas na kapulungan | Senate |
|  • [Mababang kapulungan | House of Representatives |
| Mga senador ng Estados Unidos | Marco Rubio (Republican) Rick Scott (Republican) |
| Delegasyon sa Kamara ng Estados Unidos | 17 Republicans, 10 Democrats |
| Populasyon |
|  • Kabuuan | 20,271,272 (2,015 est) |
|  • Kapal | 353.4/milya kuwadrado (136.4/km2) |
| Wika |
|  • Opisyal na wika | English |
|  • Sinasalitang wika | Predominantly English and Spanish |
| Tradisyunal na pagdadaglat | Fla. |
| Latitud | 24° 27' N to 31° 00' N |
| Longhitud | 80° 02' W to 87° 38' W |

Ang **Florida** (bigkas: /fló·ri·dä/; Espanyol: "*lupain ng mga bulaklak*") ay isang estado na matatagpuan sa timog-silangang rehiyon ng Estados Unidos. Ang estado ay pinapaikutan ng Golpo ng Mehiko sa kanluran, Alabama at Georgia sa hilaga, Karagatang Atlantic sa silangan, at ng Straits of Florida at Cuba sa timog. Ang Florida ay ang ika-22 pinakamalawak, ang ika-3 pinakamatao, at ang ika-8 pinakamakapal ang populasyon na Estado ng Estados Unidos. Ang Jacksonville ay ang pinakamataong lungsod sa Florida, at ang pinakamalaking lungsod ayon sa sukat sa Kalupaang Estados Unidos. Ang Miami metropolitan area ay ang ikawalong pinakamalaking metropolitan area sa Estados Unidos. Ang Tallahassee ay ang kabisera ng estado.

Isang tangway sa pagitan ng Golpo ng Mexico, ng Karagatang Atlantiko, at ng Straits of Florida, ito ay ang may pinakamahabang baybayin sa Kalupaang Estados Unidos, humigit-kumulang 1,350 milya (2,170 km), at ito ay ang tanging estado na kapuwa hinangganan ng Golpo ng Mexico at ng Karagatang Atlantiko. Malaking bahagi ng estado ay nasa o malapit sa pantay-dagat (sea level) at may latak (sedimentary) na lupa. Ang klima ay nag-iiba mula sa subtropikal sa hilaga hanggang tropikal sa timog. Ang American alligator, American crocodile, Florida panther, at manati ay matatagpuan sa Everglades National Park.

Mula nang unang madayo ng mga Europeo ang pook noong 1513 sa katauhan ni Kastilang eksplorador Juan Ponce de León – na pinangalanan ang pook na *La Florida* ([la floˈɾiða] "lupain ng mga bulaklak") sa landing doon sa panahon ng pasko ng Pagkabuhay, *Pascua Florida* – ang Florida ay isang hamon para sa Europeong mananakop bago makuha nito ang pagiging estado ng Estados Unidos noong 1845. Ito ay isang pangunahing lokasyon ng Digmaang Seminole laban sa mga Katutubong Amerikano, at racial segregation pagkatapos ng Digmaang Sibil ng Estados Unidos.

Ngayon, ang Florida ay katangi-tangi para sa malaking pamayanan ng expatriate mula Cuba at mataas na paglago ng populasyon, pati na rin ng pagtaas ng mga isyu sa kapaligiran. Ang ekonomiya ng estado ay nakasalalay higit sa lahat sa turismo, agrikultura, at transportasyon, na umunlad sa huling bahagi ng ika-19 siglo. Ang Florida ay kilala rin sa mga amusement park, pananim na dalandan, ang Kennedy Space Center, at isang popular na destinasyon para sa mga magreretiro.

Ang kultura ng Florida ay salamin ng mga impluwensya at maraming pamana; mga pamanang Katutubong Amerikano, Europeong Amerikano, Hispanico, at Aprikanong Amerikano ay matatagpuan sa arkitektura at lutuin. Ang Florida ay nakaakit ng maraming manunulat tulad nina Marjorie Kinnan Rawlings, Ernest Hemingway at Tennessee Williams, at ay patuloy na nag-aakit ng mga sikat na artista at atleta. Ito ay kilala sa daigdig para sa golf, tennis, auto racing at water sports.

## Mga pinakamalaking lungsod

## Kapatid na estado

| Hurisdiksyon | Bansa | Taon |
| --- | --- | --- |
| Languedoc-Roussillon |  France | 1989 |
| Taiwan Province |  Taiwan, R. O. C. | 1992 |
| Wakayama Prefecture |  Japan | 1995 |
| Western Cape |  South Africa | 1995 |
| Nueva Esparta |  Venezuela | 1999 |
| Kyonggi |  South Korea | 2000 |

## Tingnan din

* Talaan ng mga munisipalidad sa Florida

## Sanggunian